बिसौली (बदायूं)। दो युवक एक घर में आए... वहां मौजूद किशोरी से बोले... तुम्हारी मां ने बुलाया है... किशोरी दरवाजे तक पहुंची... और युवक उसे कार में डालकर अगवा कर ले गए। दिनदहाड़ हुई अपहरण की इस घटना से इलाके में सनसनी फैली हुई है। खास बात यह है कि कोतवाली पुलिस ने फास्ट पुलिसिंग की शर्मनाक नजीर पेश करते हुए इस घटना की रिपोर्ट तीसरे दिन दर्ज की। वहीं पीड़त पक्ष और आरोपी अलग समुदायों के हैं, इससे इलाके में तनाव का माहौल बना हुआ है। पुलिस का दावा है कि जल्द ही किशोरी को बरामद कर लिया जाएगा।